Henri Vieuxtemps

Henri Vieuxtemps (1820 til 1881) esis Belgiana violinisto e kompozisto.

Ilua genitori rezidis en Verviers en nuntempa Belgia; ilua patro esis amatora violinisto e fabrikanto di violini. Il unesmafoye koncertis evante sis yari, ed il studiis kun la violinisto Charles Auguste de Bériot. Ankore yuna, il koncertis en Paris en 1829 ed en London en 1834.

Dum kelka yari il rezidis en Santa Peterburg en Rusia, kom korto-muzikisto; il pose esis profesoro ye la Konservatorio di Bruxelles. Il kompozis plura violino-koncerto-peci ed altra verki por la violino. Pos cerebrala stroko en 1873 il mustis cesar pleado.

Kategorio:Belgiana muzikisti
Kategorio:Belgiana kompozisti